runetrust/blame-folketinget-dk huggingface dataset:
Karen Hækkerup (S), 2011-04-06:
Så er det ikke nok at sige til personalet, at de er dygtige, at de er professionelle, og at vi er stolte af dem, når vi samtidig kan se, at det personale, vi har i vores fængsler og vores arresthuse, er den gruppe af offentligt ansatte, der førtidspensioneres allerførst.
Ulla Tørnæs (V), 2002-03-22:
Så vil jeg også sige til hr. Aage Frandsen og for så vidt også til hr. Carsten Hansen og fru Lene Jensen, at jeg naturligvis respekterer folkeskoleforligskredsen og folkeskoleforliget, og det er præcis derfor, jeg har indbudt til drøftelser i kredsen, når det handler om styrkelse af det, som vi kalder de faglige færdigheder i folkeskolen, og hvordan vi i det hele taget kan hæve det faglige niveau i folkeskolen.
Line Barfod (EL), 2005-03-29:
Derfor vil jeg gerne høre, om ordføreren kunne forklare, hvordan det kan være, at det under valgkampen i 2001 var et stort valgløfte fra Venstres side, at der skulle rettes op på det efterslæb, der var på erhvervsskolerne, og som altså dengang blev regnet ud til at være på omkring 800 mio. kr.
Astrid Krag (S), 2017-01-11:
Med de anlægsmidler, der er afsat nu, er vi så i mål, eller vil ministeren arbejde på, at der også fremad skal være et løft måske helt op til det niveau, man var på på Lotte, i forhold til hvad man har af budgetter ikke til anlæg, men til den løbende drift, hvad angår maden på landets plejehjem?
Per Clausen (EL), 2010-04-22:
Og hvis det var sådan, at den konservative ordfører på det her område kunne få tid til at komme forbi Folketingssalen og give udtryk for sine synspunkter engang ved lejlighed, kunne der måske også etableres en sammenhæng mellem det, man siger i medierne, og det, man siger herinde, og så ville det jo også se ret fornuftigt ud.
Nikolaj Villumsen (EL), 2015-05-07:
I flere af tilfældene har der været tale om stort sløseri, og jeg må sige, at argumentet om, at kasernernes våbenlagre er dårligt bevogtet, jo er et argument for at bevogte våbenlagre på kasernerne bedre, ikke et argument for at have flere våben liggende i private hjem.
Magnus Heunicke (S), 2006-05-11:
Derfor vil jeg sige, det er en noget speciel logik, en noget speciel psykologi, der ligger bag, at man herindefra skulle motivere selskaberne til at finde nogle penge, de ikke har, for dem har regeringen nemlig fjernet, og så skulle de pludselig have lyst og mulighed og penge til at sætte taksterne ned.
Mette Bock (LA), 2018-04-10:
Selvfølgelig kan de to fonde, som er under etablering, ikke sammenlignes med det markante skridt, som beslutningsforslaget her ville tage, men det er altså min intention, at de to regionale kunstfonde skal inddrage de lokale kræfter i kulturpolitikken i regioner og kommuner, men også meget gerne sikre, at det bliver muligt at rejse flere private midler.
Nick Hækkerup (S), 2020-06-17:
Og jeg bliver nødt til også at fastholde, at hvis man ikke mener, at vores grænser skal være åbne for alle til at færdes frit over – og det mener regeringen ikke, og det mener spørgerens parti heller ikke – så skal der jo være kontrol ved vores grænser, ikke bare grænsen i Sønderjylland, men også i lufthavnen eller grænsen til Sverige osv.
Johanne Schmidt-Nielsen (EL), 2013-04-04:
Jeg håber meget, at det lykkes ministeren at gøre ministerkollegerne interesseret i de her ligestillingsvurderinger, for hidtil har vi oplevet både en manglende interesse og desværre også manglende viden om og forståelse for, hvad en ligestillingsvurdering overhovedet er, og hvordan det redskab skal benyttes.
Henrik Brodersen (DF), 2010-05-07:
Hvis ikke det havde været, fordi brave Venstrefolk og DF’ere ude lokalt havde råbt vagt i gevær og fået trukket noget tilbage, så var det blevet sådan, at hvis en ældre dame bare skulle ind og have en ganske almindelig kort ambulant behandling hos en øjenlæge, så havde hun faktisk været nødt til at tage en overnatning på det lokale hotel.
Jørgen Arbo-Bæhr (EL), 2005-04-27:
I forlængelse af det vil jeg spørge ministeren, om det så ikke er en forfejlet udgave af ministrenes eller ministeriernes tilgang til spørgsmålet, når man i Børsen den 4. april kunne læse overskriften »Regeringen: Starthjælp får nydanskere i arbejde«.
Henrik Dam Kristensen (S), 2002-11-05:
Der er for mig heller ingen tvivl om, at når det gælder verdens allerfattigste lande, så er den fælles landbrugspolitik på mange måder en hæmsko, og derfor er jeg afgørende optaget af, at vi, når det gælder »Everything but Arms«, i forslaget til vedtagelse har været med til at sikre, at der kan ske noget mere.
Thomas Adelskov (S), 2002-03-20:
Det, man er i gang med nu, er at gennemføre store besparelser, der i hovedsagen rammer de allersvageste kort- og uuddannede i det danske samfund, som faktisk har glæde af nogle af de ting, som man i dag enten fjerner eller skærer voldsom ned på eller øger brugerbetalingen på til over det dobbelte.
Pernille Skipper (EL), 2014-01-30:
Noget kan desværre tyde på, at en uberettiget overvågning foregår, muligvis også i Danmark, og Folketinget pålægger derfor regeringen at igangsætte en undersøgelse af, hvorvidt danske borgere kan kommunikere og agere frit uden overvågning fra efterretningstjenester, også når borgere benytter internettet og andre teknologier.«
Christina Thorholm (RV), 2022-04-29:
VIVE's nye undersøgelse om fuldbyrdelsessager efter forældreansvarsloven viser, at der er indgået flere forlig og afsagt færre kendelser efter reformen end før, og at barnets mening udgør et stærkt vidensgrundlag i sagerne, men samtidig viser den også, at mange forældre – ni ud af ti – som ud over at have en fuldbyrdelsessag i Familieretshuset også havde en anden sag, ikke fik løst deres problemstillinger inden for en kortere tidsfrist, og at tre fjerdedele af forældrene ikke oplevede, at sagsbehandlingsforløbet var sammenhængende.
Henrik Brodersen (DF), 2008-10-23:
Hvad det arktiske arbejde angår, har Danmark hele tiden været foregangsland, og når Danmark har formandskabet fra april næste år, ser vi det fra Dansk Folkepartis side som en kæmpe opgave, men også som en enestående chance for at præge udviklingen i det arktiske område med alle de opgaver, der ligger i det.
Klaus Kjær (DF), 1998-10-29:
Og det, skatteministeren siger, er, at når man sænker prisen på diesel, så sker der det, at det bliver mere attraktivt at køre på diesel, og dermed kan man forudse, at nogle af dem, som kører på benzin, så vil gå over til diesel, og det er af hensyn til miljøet ikke ønskværdigt, da benzin anses for at være mere ren end diesel.
Frank Aaen (EL), 2007-12-14:
DONG ejes i dag at staten, af, så vidt jeg husker, én kommune og af en række forbrugerejede elselskaber, og de er alle sammen fælles selskaber, som vi naturligvis kan lovgive om, og vi kan bestemme, hvordan vi synes de skal reguleres, herunder at DONG styres af klimapolitiske hensyn og ikke af økonomiske hensyn.
Orla Hav (S), 2022-03-01:
Lad mig prøve at reflektere lidt over, hvilke veje vi kunne overveje at tage i anvendelse for at leve op til kravet om tilgængelighed. Den digitale udvikling sker jo med rivende hast, og danske it-virksomheder er særdeles innovative, når det gælder om at udvikle specialprogrammer eller faciliteter, der sikrer tilgængelighed.
Christian Langballe (DF), 2016-11-17:
De kan da godt sige, at de ikke selv går ind for det, men hvis de prøver at påstå eller forsøger at fastholde nogen i et ægteskab, der ikke vil være i et ægteskab, ved at bilde dem ind, at de ikke kan blive skilt, så er det da, vil jeg mene, en overtrædelse af, hvad der gælder i almindelig lovgivning – det er klart. Man kan da godt have en holdning om, at man ikke bryder sig om skilsmisse, men det er jo bare noget andet, i forhold til hvordan den almindelige lovgivning er.
Mette Abildgaard (KF), 2016-04-01:
Hvis nu f.eks. en diabetesforening eller andre stod på Hjallerup Marked og lavede priktest på alle, der kom forbi, så ville der være mange, der lå i en tvivlsgruppe, hvor man ikke kunne give et klart ja, man ikke kunne give et klart nej, og den bekymring ville så gøre, at flere ganske simpelt går til lægen.
Andreas Steenberg (RV), 2019-02-19:
Det var en mærkesag for Det Radikale Venstre i Københavns Kommune, og vi er glade for, at vi først fik en aftale i Københavns Borgerrepræsentation og senere her i Folketinget, og nu er det også forventeligt, at der er et folketingsflertal for det her lovforslag.
Villy Søvndal (SF), 2010-06-02:
Et moderne dagpengesystem har både noget at gøre med længden, og det har at gøre med kompensationsgraden, altså satserne – det er jo en kendt sag, at satserne er meget lave lige i øjeblikket – og det har at gøre med, hvordan man undgår, at folk kommer ud i langtidsledighed.
Kim Mortensen (S), 2006-03-02:
Der er ca. 2,5-3 millioner lønmodtagere i arbejdsstyrken, og det, vi behandler her, er et lovforslag om at afskaffe eksklusivaftaler, som i øvrigt allerede er blevet afskaffet for ca. 200.000 lønmodtageres vedkommende, så det er altså en afgrænset del af arbejdsmarkedet, det drejer sig om.
Kristian Jensen (V), 2006-03-22:
Jeg skal bare ganske kort nævne, at der i alt til betalingscenteret og til kundecentrene skulle bruges 650 medarbejdere eller årsværk, og ud af det er cirka to tredjedele kommet ad frivillighedens vej gennem ansøgningsrunder, gennem tilbud om, at de kunne blive udlånt i en periode for at se, hvad arbejdsopgaven går ud på, og gennem opslag internt i SKAT.
Tina Nedergaard (V), 2008-05-08:
Men det, jeg hæftede mig mest ved, var faktisk fru Bente Dahls og hr. Bjarne Laustsens egne spørgsmål til panelet vedrørende nytteværdien - og nu tillader jeg mig så også at brede diskussionen lidt ud af - af de antibiotikaresistente gmo-markører.
Margrete Auken (SF), 2004-04-13:
Blot en korrektion i forbindelse med europaparlamentsvedtagelsen: Det var ikke punkt 12, vi henviste til, hr. Søren Søndergaard og jeg, det var punkt 14, hvor der står nederst, at når det er hensigtsmæssigt så gøre brug af alle de foranstaltninger, som er til EU's rådighed.
Lars Kramer Mikkelsen (S), 2004-04-13:
Den kan Danmark deltage i, den kan regeringen deltage i, den kan vi som nation også i Europarådet, OSCE og andre steder, og som der i forslaget til vedtagelse står »i EU« arbejde for, og det er det, som Socialdemokratiet ønsker at give til kende ved sin tilslutning til det fremlagte forslag.
Søren Søndergaard (EL), 2004-10-07:
Jeg vil bare spørge statsministeren om en enkelt ting, som jeg ikke kan forstå at statsministeren ikke svarede på, især ikke, fordi det sådan set blev annonceret i spørgetiden i går, hvor statsministeren – jeg tror, jeg havde to-tre forsøg – ikke svarede, og hvor jeg så annoncerede, at jeg ville stille spørgsmålet i dag og bad statsministeren om at forberede sig.
Thomas Krog (SF), 2006-04-28:
Han sagde, at når der er nogle problemer som dem, der er på sygedagpengeområdet, som jo bl.a. er nævnt i beslutningsforslaget, hvor selv ministeren ikke kan finde ud af, om det er kommunerne eller de sociale nævn, der tolker loven korrekt, så står vi virkelig med et problem, der er behov for at få set ekstra på.
Hanne Severinsen (V), 2004-05-18:
Det er tit nok i Folketinget, at der er uenighed, men her synes jeg, at vi har demonstreret, at det er sagen, det drejer sig om, og at vi har kunnet fortsætte den tradition, som vi egentlig har haft på forskningsområdet, med meget stor og bred enighed om at prøve at nå det bedste resultat.
Villum Christensen (LA), 2014-05-07:
Problemet herved er naturligvis, at alt andet lige aldrig er lige, og at det er så godt som umuligt at isolere den afgørende syndebuk, som er en konsekvens af dansk aktivitet, bl.a. af den grund, at man må regne med ca. 20 års forsinkelse fra det tidspunkt, hvor man sætter et virkemiddel i gang, indtil det tidspunkt, man kan se virkningen af det.
Lotte Rod (RV), 2023-05-10:
Jeg har under debatten« – og det er stadig væk Marianne Jelveds ord – »her siddet og tænkt, at man også kunne foreslå ministeren ganske stilfærdigt og uden at gøre stor palaver ud af det at samle en række tænksomme, erfarne lærere og lade dem svare på, jeg havde nær sagt opgaven, hvad der egentlig skal til, før man kan undervise på en sikker og god måde i kontroversielle emner.«
Sophie Løhde (V), 2015-02-03:
Vi støtter fra Venstres side ikke et forbud, og vi støtter sådan set heller ikke regeringen, det kan ikke være nogen overraskelse, men vi må tage til efterretning, at sagen er tabt, fordi der blev givet op på forhånd, og på den baggrund støtter vi, at vi så får rettet op i forhold til at få efterkommet det nye direktiv, som vi altså i Danmark er forpligtet til at efterkomme senest i maj 2016, og dermed bringer vi den danske retstilstand i overensstemmelse med EU-retten.
Frank Aaen (EL), 2011-10-27:
Jeg tror, vi alle sammen, i hvert fald som yngre, har haft den oplevelse at være ude at cykle, hvor luften er gået ud af cyklen, og hvor man ikke rigtig orker at tage dækket og slangen af og få det lappet, men hvor man pumper cyklen op – og så er der også gået en kilometers tid mere alligevel.
Troels Ravn (S), 2020-06-03:
Jeg havde også gerne set, at det kunne være blevet et tema, men ikke desto mindre er jeg glad for, at vi sidder her i dag, og at jeg står her i dag og argumenterer for, at nu har vi muligheden for at tage et vigtigt skridt og forpligte hinanden bredt i hele salen, ikke kun i forhold til den her regering, men også kommende regeringer.
Henrik Dahl (LA), 2020-06-04:
Det er et ret enkelt spørgsmål: Er det sådan, at når vi skal allokere forskningsreserven til efteråret, kan vi sætte et projekt ligesom det her projekt, men med de forbehold, som regeringen har, på, og så kan vi bruge noget af forskningsreserven til at gennemføre et tilsvarende projekt?
Mikkel Dencker (DF), 2004-01-20:
Forslaget om fjernelse af afgiften på den hårde pvc bliver i de modtagne høringssvar udsat for en del kritik, og den kritik vil vi i løbet af udvalgsarbejdet gerne dykke ned i og få undersøgt tingene grundigere, før Dansk Folkeparti tager endelig stilling til den foreslåede afgiftsfritagelse.
Hans Christian Schmidt (V), 2004-02-05:
Det er således klart, at der efter habitatdirektivet som udgangspunkt kun gives tilladelse til at gennemføre planer og projekter, som f.eks. den omtalte udvidelse af svineproduktionen i Fiil Sø-området, hvis det kan godtgøres, at der ikke vil ske væsentlige forringelser eller forstyrrelser af de naturtyper og arter, som området er udpeget for at beskytte.
Lene Espersen (KF), 2008-04-21:
En af de ting, som jeg har bedt politiet om at gå i gang med, er i forbindelse med ATK; altså, når man i forvejen sidder og laver trafikkontrollen og tager billeder af folk, så skal man også tage dem, der ikke har sele på, og dem, der taler i mobiltelefon.
Ellen Trane Nørby (V), 2021-03-17:
Vi har bare valgt at sige, at vi skal prioritere vores børn og unge, og det er jo så der, hvor der er en modsætning til regeringen i forhold til viljen til at sætte børnene først, når det ikke bare handler om at tale om det, men også handler om at handle og træffe beslutninger, så der bliver åbnet.
Klaus Hækkerup (S), 2002-03-19:
Jeg forstod fru Gitte Seebergs besvarelse af mit første spørgsmål sådan, at en kommune godt kan sætte grundskatten op og indkomstskatten ned, blot det samlede kommunale skattetryk er uforandret, uden at komme i strid med regeringens skattestop.
John Dyrby Paulsen (S), 2013-04-30:
Nu har Enhedslistens ordfører ikke mulighed for at komme til orde, så må jeg lige minde ordføreren om, at med den første finanslov, som den her regering lavede, fjernede vi fattigdomsydelserne, som Venstre havde været med til at indføre, og som gik ud over udsatte grupper.
Keld Albrechtsen (EL), 2000-05-02:
Hvis der har været nogen, så ved jeg ikke, hvad der er foregået, og hvad der eventuelt måtte være gået kage i, men man kan da i hvert fald konstatere, at regeringen ikke i forbindelse med forberedelsen af denne her debat har ønsket at undersøge mulighederne for at få vedtaget et visionært forslag.
Pernille Vigsø Bagge (SF), 2009-12-04:
Der står endvidere: Erfaringen har været, at legen får bedre vilkår i løbet af skoledagen, at der opstår færre konflikter børnene imellem, når de får tid til at lege færdig, og at varierede undervisningsformer i højere grad anvendes end i de tilfælde, hvor skolens undervisning finder sted, et komprimeret forløb om formiddagen, mens frie og selvvalgte aktiviteter er henvist til børnenes tid i fritidsordningerne.
Svend Auken (S), 2003-03-12:
Hr. Vesselbo beskæftigede sig meget med Kyotoprotokollen i sin tale og fremhævede med rette, at der var enighed om Kyotoprotokollen, ligesom der indtil den nye regerings dannelse har været enighed om hele klimapolitikken. Nu fremhævede han som noget nyt, og det er jo rigtigt, at man i forhold til tidligere lægger hele vægten på de fleksible mekanismer - en betydelig større vægt.
Leif Mikkelsen (V), 2005-11-24:
Nu vil det jo være særdeles betænkeligt, hvis vi i dag forledte os selv helt hen til at snakke om, hvilke principper der gerne skulle ligge bag en udligningsreform, for virkeligheden er jo, at det ville være at tage et enkeltelement ud og sige, at der skulle gælde det og det princip.
René Gade (ALT), 2017-04-20:
Og det er ikke for at være polemisk, tværtimod er det sagt helt oprigtigt, at jeg synes, det er stærkt, at man netop kan have partier, der sidder i regering, og som holder fast i, hvordan det egentlig er, man ønsker at se samfundet, hvordan man tænker det skal være, selv om man så går på kompromis i en regering.
Søren Egge Rasmussen (EL), 2021-02-26:
Der siger høringssvaret her meget klart, at det ikke kommer til at ske som et VE-energifællesskab, som jo ellers kunne være en god løsning, hvor man bruger de flade tage i en boligforening og så har et fællesskab med nogle omkringliggende bebyggelser, så man udnytter den vedvarende energi fra de flade tage.
Peter Skaarup (DF), 2001-03-28:
Og der er også mange advokater, der har det på samme måde, som egentlig ville være glade for, at de myter, der eventuelt er opstået i forbindelse med en retssag i medierne, som fru Sandy Brinck taler om, kan blive afklaret, at de kan blive fortalt på en ordentlig måde.
Morten Østergaard (RV), 2009-01-20:
Derfor synes jeg da også, at det er udmærket, da det jo sådan set er her, at reglerne skal ændres, at det arbejde nu også forankres i Folketinget, hvis det her beslutningsforslag kan vedtages, og jeg er da sikker på, at justitsministeren nok vil kunne leve med det.
Anni Matthiesen (V), 2019-12-11:
Det er, fordi jeg har modtaget nogle henvendelser, hvor der – især også i de her tider, hvor der så oveni er lang ventetid – er fædre, der står i den situation, at de faktisk ikke har kontakt med deres børn, fordi moren måske er flyttet fra hovedstadsområdet til Nordjylland og afstanden imellem forældrene dermed er blevet så lang.
Karsten Lauritzen (V), 2013-02-22:
Vi forstår dog tilsvarende ikke, hvorfor man på rufferidelen har valgt at gå imod Straffelovrådets anbefaling, og vi synes måske, at regeringen skulle beslutte sig for, om de vil følge de anbefalinger, der ligger i Straffelovrådets betænkning, eller gå imod dem.
Nick Hækkerup (S), 2014-12-03:
Det, der interesserer mig, er, at vi må vælge de værktøjer i den konkrete situation, som giver den bedst mulige behandling for vores patienter, og ikke være så fokuseret på, om det er privat eller offentligt, og navnlig ikke bevæge os tilbage i den situation, som vi havde under den tidligere regering, hvor man for at skabe et privat marked kunstigt giver en overbetaling – altså simpelt hen betaler for meget for en ydelse, som man ellers kunne få, bare fordi man vil skabe et privat marked.
Inger Støjberg (V), 2009-05-12:
Beskæftigelseskravet blev ganske vist ved en lovændring i 1995 sat op fra 26 uger til 52 uger for fuldtidsforsikrede og fra 17 uger til 34 uger for deltidsforsikrede, og det var vel at mærke under en socialdemokratisk ledet regering, men kravet om 1 års medlemskab fandtes allerede i den første arbejdsløshedsforsikringslov fra 1907.
Mikkel Dencker (DF), 2012-04-11:
Der er f.eks. tale om, at det er en rationel overvejelse, når man opstiller en vindmølle et sted, hvor den giver de bedste driftsbetingelser, og at det ikke er, fordi man har lyst til, at der skal stå en vindmølle et bestemt sted, for så er det jo ud fra emotionelle overvejelser.
Lisbeth Bech Poulsen (SF), 2016-11-11:
BNP er absolut vigtigt, men vi ønsker også at tage den her diskussion om, hvordan produktivitet også bliver et spørgsmål om, ikke bare at økonomien vokser, hvis der er en naturkatastrofe eller der er biluheld osv., men at vi også tager de briller, vi kan se langt med,
Peter Hummelgaard (S), 2021-06-15:
Det ekstra tilskud giver virksomhederne et øget incitament til at ansætte langtidsledige seniorer i løntilskud, og løntilskudsansættelsen kan hjælpe langtidsledige seniorer med at styrke både deres tilknytning til arbejdsmarkedet og deres netværk på en konkret arbejdsplads.
Mattias Tesfaye (S), 2021-11-23:
På grund af opbygningen af de gældende regler om særlig rejselegitimation til udlændinge kan de være svære for både borgere og myndigheder at gennemskue, og derfor foreslår vi at samle og tydeliggøre reglerne i en helt ny bestemmelse i udlændingeloven.
Marianne Jelved (RV), 2010-04-22:
Ideen er jo, at kommunen kan udbyde 10. klasse til institutioner, der udbyder erhvervsuddannelse, og 10.-klasses-forløbet kan så sammensættes af 20 uger i folkeskolen og 20 uger på et grundforløb på en erhvervsuddannelse.
Carina Christensen (KF), 2004-05-27:
Vi mener, at et stærkt internationalt samarbejde er altafgørende, når det handler om at skabe sikkerhed til søs, og derfor glæder vi os også over, at Danmark har haft en førende rolle, når det handler om at stille skrappe internationale krav til tankskibe. I Det Konservative Folkeparti er vi også meget positive over for at indføre lodspligt, men vi ønsker at overholde de internationale regler.
Mette Thiesen (DF), 2024-04-18:
Så det her er jo et massivt problem, som kun kan løses, ved at man faktisk begynder at tage fløjlshandskerne af og siger: Ja, du brød den her samfundskontrakt, og du er fløjtende ligeglad med, om du får 12 år eller 16 år, eller hvor meget det er – fuldstændig ligeglad – men hvis vi tager dit statsborgerskab og udviser dig, begynder det at batte noget.
Johs. Poulsen (RV), 2011-02-10:
Og det er jo egentlig lidt underligt, når man hører, hvad der bliver sagt i debatten her i dag, for et af de ultimative krav, vi blev mødt med af miljøministeren, var, at den der definition, der ender ud med, at det er 29 kommuner, der får nogle særlige planlægningsmæssige muligheder, eller hvad man nu vil kalde det, kunne der overhovedet ikke røres ved.
Karsten Hønge (SF), 2008-10-31:
Jeg synes, at Enhedslisten igen her begår den fejl, at de lægger alle æggene over i EU-kurven, hvor man kun satser på en europæisk løsning og slet ikke tror, at vi kan gøre noget her i Danmark; sådan lægger sig ned på ryggen og tror, at vi ikke har et nationalt råderum.
Morten Østergaard (RV), 2010-06-04:
Derfor ender vi altså med, selv om vi er enige i, at spekulationen blandt den begrænsede gruppe af efterlønsmodtagere ikke er hensigtsmæssig, at stemme imod lovforslaget, fordi det helt grundlæggende strider mod det princip, vi har, om, at flest mulige af feriepengene skal udbetales til lønmodtagerne.
Mette Gjerskov (S), 2007-01-23:
Det er jo faktisk sådan, at når vi ser den store eksport af levende dyr, som vi gør, så betyder det altså, at vi i Danmark får fornøjelsen af gyllehørmen, mens de i andre lande får fornøjelsen af arbejdspladserne på slagterierne, og til gengæld får dyrene fornøjelsen af lange transporter.
Elsebeth Gerner Nielsen (RV), 2004-04-15:
Om den usikkerhed, der er omkring rapporten fra Oxford Research: Jeg har ikke sat mig ind i alt baggrundsmaterialet, der ligger i forhold til den pågældende rapport, men det, forskerne eller analytikerne - jeg ved ikke, hvad man kan kalde de mennesker, der har lavet den her - har gjort opmærksom på, er, at der er en enorm usikkerhed omkring tallene.